Nuwe jakkalsdraai in Zuma-saak | Maroela Media
Oudpres. Jacob Zuma het reeds sy regspan opdrag gegee om appèl aan te teken nadat sy aansoek om adv. Billy Downer as aanklaer in sy korrupsiesaak te laat verwyder, vandeesweek van die hand gewys is.
Die Zuma-stigting is glad nie gelukkig met dié uitspraak nie en meen regter Piet Koen het "verskeie wesenlike en growwe regsdwalings" in sy vertolking en weergawe van die feite voor die hof begaan.
Koen het Dinsdag onder meer bevind dat Zuma se pogings om Downer as hoofaanklaer in die saak te laat verwyder grootliks bespiegelend en ten beste gegrond is op ontoelaatbare hoorsêgetuienis.
"Gegrond op die getuienis voor my is dit geensins bewys dat mnr. Zuma se reg op 'n grondwetlik billike verhoor belemmer is nie, of dat daar 'n werklike moontlikheid is dat sy regte belemmer sal word nie."
Zuma was self Dinsdag in die hof toe Koen sy uitspraak gelewer het.
Die saak is intussen weer vir die soveelste keer uitgestel – dié keer na April volgende jaar. Die staat sal na verwagting dán eindelik sy getuienis lei.
Vlieënier sterf toe ligte vliegtuig neerstort
Mnr. Z..a, jy kan dalk die onvermydelike en dalk onafwendbare aan hierdie kant van die grensdraad tussen lewe en dood uitstel…..maar die dag as jy voor jou Skepper staan (nes ons almal maar) en jy het nie reggemaak wat jy hier verbrou het nie, gaan die warmplek jou voorland wees. Sê maar net. Jy het baie om oor rekenskap te gee eendag.
Hierdie appél moet indringend aangehoor word, sodat Zoempies se se saak kan begin! Hy weet hy is so skuldig soos die hel van self. En die reg val vir sy grappe! Wat is die volgende stap? Grondwetlike hof? Teen daardie tyd sit al Zoempies se buddies op die bank … !